Бәйтерек

Сабақтың тақырыбы: «Бәйтерек»
Саласы: «Сөйлеуді дамыту»
Бөлімі: «Жапсыру»
Мақсаты:
1.Елордамыз – Нұр-Сұлтан қаласы және Бәйтерек туралы мағлұмат беру.
2. Сөздік қорларын, ойлау қабілеттерін дамыту.
3. Шығармашылыққа жұмысты ретімен атқара білуге баулу, патриоттыққа тәрбиелеу.
Көрнекілігі: Тақырыптық мазмұнды суреттер, дайын аппликация үлгілері, желім, ақ қағаздар.
Методикалық әдістер: Түсіндіру, көрсету, сұрақ - жауап. Раунд - Робин.

Оқу іс - әрекетінің барысы
Тәрбиешінің іс - әрекеті
Тәрбиеші балалардың назарын өзіне аударып, оларды шаттық шеңберіне шақырады.
- Күлімде күн, күлімде,
Жер жасарып көгерсін.
Кешегідей, бүгін де,
Қанат қақсын көгершін.
Жыл мезгіліне, айға, аптаға тоқталу.
Балалар, біздің бүгінгі ашық ұйымдастырылған оқу іс - әрекетіміз
Тәуелсіздік күніне арналады. Тақырыбы: Бәйтерек
- Балалар, айтыңдаршы, біздің Республикамыз, яғни еліміз қалай аталады?
- Қазақстан

Сарқылмайтын қуатым
Тірегімсің Қазақстан!
Мәңгі соғып тұратын,
Жүрегімсің Қазақстан!

- Жарайсыңдар, біз қай тілінде сөйлесеміз?
- Қазақ тілінде

Ана тілің арың бұл,
Ұятың боп тұр бетте,
Өзге тілдің бәрін біл,
Өз тіліңді құрметте!

- Мемлекеттік Рәміздерді атай аламыз ба?
- Ту, Елтаңба, Әнұран
Айнымайды аспаннан
Біздің тудың бояуы,
Оны халық қашан да,
Биікке іліп қояды.

Толқыған дәні бар,
Мамырланған малы бар
Қыран қанат әні бар.
Қазақстан келбеті,
Елтаңбадан табылар.

Әнұран – жанұраным,
Айтар әнім – сөйлер сөзім
Туған жерім – сағынарым
Мың қайталап айтам мұны.

- Жарайсыңдар, елордамыз қай қала?
- Нұр-Сұлтан қаласы

Астана арман қала
Бағы бір жанған қала
Тұрады ол жап - жас болып,
Біз үлкен болғанда да.

- Елбасымыз кім?
- Қ.Тоқаев.

Халқымыздың тірегі,
Арман үміт тілегі,
Ел деп қала соғады
Елбасының жүрегі.
- Өте тамаша. Балалар, елбасымыз қай қалада тұрады?
- Астанада

Астана қаласы туралы суреттер экраннан көрсетіліп, түсіндіріледі.

Сергіту сәті.
- Отанымның тірегі,
Астананың жүрегі,
Мақтан етем өзіңді
Бәйтерегі киелі.
- Балалар біз қазір
Бәйтеректің бейнесін түрлі - түсті қағаздан жапсыру
Жұмыстың орындалу реті түсіндіріле отырып, балаларды бәйтеректің бейнесін жапсыруға жұмылдыру. Балалар тәрбиешінің түсіндірмесін тыңдай отырып, бәйтеректің бейнесін жапсырады.

Қорыту, рефлексия
1 Балалардың жасаған жұмыстарын көрмеге қою.
- Балалар бүгінгі ашық ұйымдастырылған оқу іс - әрекетімізді әдемі өлеңмен аяқтайық.

Сөнбе ешқашан күніміз!
Тілейді мұны еліміз!
Тілейді мұны жеріміз!
Тілейміз мұны бәріміз!

3. Қуанышты хабарлама тарату. Бәйтерек бейнесі.
Күтілетін нәтиже
Біледі: Астана қаласы және Бәйтерек туралы түсінік алды.
Түсінеді: Жұмысты ретімен, тиянақты орындау керектігін.
Жасай алады: Түрлі түсті қағаздан Бәйтеректің бейнесін жапсыра алады.

Оқу қызмет тақырыбы:«Бәйтерек жайлы аңыз»

Мақсаты:

**1.**Түрлі заттардың сапасы, қасиеті, сандық ерекшелігі туралытүсініктерін кеңейту. Салыстырмалы заттар және геометриялық пішіндер жайлы білімдерін бекіту.

**2.** Балалардың логикалық қабілеттерін бейімдеу,ой еңбегін кеңейту,қиялымен зейінінің дамуына әсер ету.

**3**. Балаларды өзара қарым-қатынас мәдениетіне, достыққа, Отан сүйгіштікке тәрбиелеу.

Қолданылатын көрнекіліктер: 10-ға дейінгі кеспе сандар.Бәйтерек ағашы үш бөліктен тұратын, төбесінде самұрық құсы жұмыртқа салып ұшып бара жатқан бейнесі;

Тапсырма берілген 3-конверт таяқшалар, сусымалы зат,күріш,фасоль, өлшеуіш, 4-банка, 4-стақан,су, геометриялық пішіндер салынған конверт,Бәйтерек монументі.

**Сабақ барысы:**

1. Ұйымдастыру кезеңі;

Әнұран. Қимылды ойын **«Өз жұбыңды тап»**

Мақсаты: сандарды көрсету,есту және қимыл арқылы қабылдау қабілетін пысықтау.

Балалар бізге қонақтар келіпті, қане амандасып алайық.

Жақсы балалар бізде ерекше есеп сабағы болады.

Қазір жылдың қай мезгілі?

Қандай ай?

Бір жылда неше ай бар?

Бір жылда неше мезгіл бар?

Төрт мезгілде неше ай бар?

Аптада неше күн бар?

Бүгін аптаның қай күні?

«Апта күндері »тақпақтар

Дүйсенбіде доп ойнадық аулада,

Сейсенбіде серуен құрдық далада,

Сәрсенбіде сурет салдық сәнді етіп ,

Бейсенбіде би биледік әндетіп,

Сенбі күні серуендедік думанда,

Жексенбіде үйде болдық демалдық,

Осылайша өте шықты бір апта.

Балалар біз қай Республикада тұрамыз?

Қай қалада тұрамыз?

Астана күннен күнге көркейіп өсіп келе жатқан әсем қала.

Астананың қандай көрікті жерлерін білесіңдер?

Ал бүгін біз Бәйтерекке ерекше тоқталып өтейік.

Бәйтерек ол не?

Бәйтерек – биліктің, еркіндіктің, ынтымақтың символы.

Мен сендерге «Бәйтерек» жайлы аңыз айтып берейін.

Самұрық құс өзінің жұмыртқасын жыланнан қорғап, бәйтеректің биігіне ұя салады. Бәйтеректің биігіне жылан өрмелеп шыға алмай, Самұрық құстың жұмыртқасы аман қалған дейді.

Бұл жерде балалар біз, Самұрық құсының еркіндігіне,батылдығына ,ақылдығына көз жеткіземіз.

Біз қазақ халқы еркін, батыл екендігіміздің дәлелі ретінде Бәйтерек тұрғызылған.(Бәйтерек ағашының бейнесін ашу).

-Ал енді Бәйтерек ағашының өзін көрейік.

Ағаштың тамыры-ол ең негізгі, өйткені тамыры терең деңгейленіп, мықты болғандықтан, ағаш та мықты биік болып өседі, діңгегі жуан, бұталары мен жапырақтары биіктеп өседі екен. Балалар қараңдаршы ең биігіне самұрық құсы жұмыртқасын салып, ұшып барады.

Қараңдаршы Бәйтерек ағашының тамыры,діңгегі, бұталарымен жапырақтарында тапсырмалар берілген, егер де біз осы тапсырмаларды орындасақ, біздің тобымызда да өз символымыз «Бәйтерек» болады.

-Қане орындаймыз ба?

Ал енді тамырдың тапсырмаларын ашып көрейік.

1-ші тапсырма «Тура және кері санау», санамақ айту;

Кері санамақ:

Бөрік тіктім

Он ойланып,

Тоғыз толғанып,

Сегіз рет сызып,

Жеті рет бұзып,

Алты рет қарап

Бес рет санап,

Төрт түйме қадап,

Үш тал үкі тағып

Екі қолым талып

Бір бөрікті тіктім,

Әзер біттім.

-Жақсы балалар, сендер тура және екрі санап, тура және кері санамақты да жақсы айтып бердіңдер, енді кеңістікті қалай бағдарлайды екенсіңдер соны көрейік.

-Жақсы, кеңістіктіде жақсы бағдарлай алады екненсіңдер, енді жұмбаққа жүйріксіңдер ме, соны білгім келіп тұр.

Жұмбақтар.

1. түнде аяз күшейіп,

Күндіз тамшы тамады.

Күн білінбей ұзару

Бұл қай кезде болады? (Ақпан)

2. жеті бауыр туыспыз,

Атымыз өзге демесең,

Жұмған жұдырық уыспыз (аптаның жеті күні)

3. қандай қонақ?

Түнді қуалап

Жібереді аулақ. (Таң)

4.12 ағайын бірінен соң бірі жүреді,

Бірақ таппайтынын біледі. (айлар)

Жақсы балалар жұмбаққа жүйрік екендеріңді көрсеттіңдер,осымен біз тамырдың тапсырмаларын орындап болдық. Келесі діңгегінің тапсырмасын алып көрейік.

Логикалық есептер:

1. мұз айдында үш бала,

Асыр сап жүр сырғанап,

Сырғанамай 2- бала,жағалауда тұр қарап,

Енді осы бар баланың , саның айтсан жарадың? (5)

2. орандақта көмкердім,

Оны бестен кем көрдім? (4)

3. портфелімде әдемі,

Алты жаңғақ бар еді,

Науат пен маратқа

Самат пен сағатқа

Бір-бірден тараттым.

Қанша жаңғақ қалғанын

Айта қойшы ал жаным? (2)

4. Үйге жұмсап Жарқынды ,

Алдырдық біз 3- түйе,

Қос қап , бидай артылды ,

Әр түйенің үстіне.

Тапқыр болсаң , ал санап,

Бидай алдық қанша қап? (6)

Өте жақсы есепке жаңылмайды екенсіндер. Ал , келесі тапсырма сусымалы сұйық заттарды өлшеу. Зерттеу жұмысы : тақырыбы : «сусымалы - сұйық заттың құбылыстары.

Мақсаты: сұйық зат пен сусымалы заттың қалай өлшенеті ерекшеліктерін ажыратып, өлшей алуларына жағдай тудыру. Көрнекіліктер :күріш ,фасол, сүт, су ,таразы, 1-л банка,

2- стакан. Ойынның шарты: заттың ерекшелігіне , айналадаға еркше сипаттамаларға ден қойып, балалардың ой – қиялдарын, қызығушылықтаран арттыру.

Ьалалар , қарандаршы, күріш пен фасолды өлшейік, салмағы бірдей, ал енді екеуін қайтадан ыдысқа салып көрейікші: қандай өзгерістер байқайсындар?

Балалардың жауабы : - күріш аз, ал фасоль күріштен көп .

-дұрыс айтасындар ,яғни екеуінің салмағы тең болғанымен көз мөлшерінде күріш фасольдан аз көрінеді . Неліктен ?- қалай ойлайсындар?

- Өйткені фасоль ірі, ал күріш ұсақ болғандықтан .

Салмақтары бірдей болғанменен, көлемдері әр түрлі екен.

Ал енді 2- бірдей стаканға су және сүтті құйып көрелік.

Су мен сүттің мөлшері бірдей. Енді қайтадан алдынғы ыдысқа құялық:

Қандай өзгерісті байқадындар?

Су да, сүт те қандай мөлшерде болса, көлемі еш өзгерген жоқ.

Сергіту сәті : Сағаттың тіліндей ,иіліп оңға бір,

Иіліп солға бір, сағатқа қарап ап , жаттығу оңай-ақ.

Теп допты оң аяқ, теп допты сол аяқ,

Оң аяқ , сол аяқ жаттығу оңай – ақ .

Балалар , жақсы: - ең соңғы тапсырмаға да жетіп қалыппыз , тапсырманы орындау үшін : сендерге мына хат ішіндегі геометриялақ пішіндерді алып , сол пішінге ұқсас зат тұрған үстелге отыруларын қажет екен. Тапсырма : «Танграм» ойының ойнау.

Ойынның шарты: геометриялақ пішіндерден, санағыш таяқшаларынан өз қиялындағы затты құрастару. Ойын барысында әуезді әуен қойылады.

Қортынды : балалар , сендерге тапсырмалар ұнады ма ? қай тапсырмалар сендерге қиан болды ? сендер ешбір тапсырмаға қиналған жоқсындар. Сабақтың басында тапсырмаларды ақылмен шешіп, тапқарлақтарынды, білімділіктерінді көрсетіп, еңбектеніп, өз іс- әрекеттерінмен батылдылықтарынды көрсете білдіңдер. Осы озаттылықтарын үшін «Бәйтерек» ағашы сендерге топтарына «бәйтерек» монументің сыйға тартады. Монументтін бет пердесін ашып көрсету. Қарандаршы , қандай әдемі, әсем, жарқырап тұр. Күн жылынғанда міндетті түрде «Бәйтерекке» саяхатқа барамыз. Балалар сендер өздерін туған жерлерінді жақсы көресіндер ме? --

-Балалардың жауабы :- ия, жақсы көреміз.

Олай болса, балалар, осы туған жеріміз –«астана» жайлы ән шырқап,

Қонақтармен қоштасайық.